20. Pravopis

Ponuka Nástroje


Všetky  príkazy týkajúce sa jazyka,  pravopisu,  gramatiky a  synonym nájdete v ponuke Nástroje.
Nastavenie jazyka

Jazyk je súčasťou formátu písma. Pre každý jazyk Word používa odpovedajúci slovník. Preto pred kontrolou pravopisu a ešte lepšie pred začatím písania sa presvedčite, či máte jazyk správne nastavený. Postup:

1. Zadajte príkaz Jazyk(Nastaviť jazyk.

2. V zozname jazykov vyberte požadovaný jazyk, napr. Slovenčina.

3. Stlačte tlačidlo Predvolený, ak chcete, aby vybraný jazyk bol predvolený.

Časť textu obsahujúcu  cudzí jazyk, alebo  technické termíny, je vhodné písať ako text bez kontroly pravopisu. V tomto prípade zaškrtnite Nekontrolovať pravopis a gramatiku.

Ak v texte sa používa viac jazykov, tak je vhodné zaškrtnúť voľbu Automaticky zistiť jazyk.

Kontrola pravopisu

Automatická 


Počas písania Word podčiarkuje chybné slová červenou čiarou. Keď kliknete na červené slovo pravým tlačidlom, tak v miestnej ponuke sa objavia návrhy slov. Ak kliknete na jeden z návrhov, tak chybné slovo sa nahradí vybraným návrhom. Ak si myslíte, že slovo je správne, ale Word ho nepozná, tak slovo môžeme pridať do slovníka alebo ignorovať.


Automatickú kontrolu pravopisu môžete vypnúť  na karte Kontrola pravopisu v okne Možnosti.

Neautomatická


Kontrolu pravopisu môžete spustiť počas alebo po napísaní dokumentu. Pokiaľ ste nevybrali časť textu, tak Word skontroluje celý dokument. Začne od pozície kurzora.

 Kontrolu pravopisu odštartujete príkazom alebo tlačidlom Pravopis a gramatika. Word bude vyhľadávať slová, ktoré nemá vo svojich otvorených slovníkoch. Nájdené slovo ukáže v červenej farbe  spolu s celou vetou v okne Pravopis a gramatika v poli Nie je v slovníku. V poli Návrhy ponúka návrhy, ako slovo opraviť.


Keď kliknete na  nejaký návrh a stlačíte tlačidlo Zmeniť alebo Zmeniť všetky, tak chybné slovo, resp. všetky jeho výskyty sa nahradia návrhom. Ak si myslíte, že červené slovo je správne, tak použite tlačidlá Ignorovať, Ignorovať všetky,  alebo tlačidlo Pridať, ktoré pridá slovo do slovníka.

V prípade, že Word neponúkol Žiadne návrhy, tak chybné  červené slovo v poli  Nie je  v slovníku môžeme editovať a potom stlačíme tlačidlo Zmeniť alebo Zmeniť všetky.

Word ponúka návrhy len vtedy, ak je zaškrtnuté Vždy navrhovať opravy na karte Kontrola pravopisu . 

Hlavný slovník

Väčšina slov, ktoré používa pravopis, je umiestnená v hlavnom slovníku, ktorý sa dodáva s Wordom. U nás sa dodávajú hlavné slovníky pre jazyky Sk, Cz, En. Hlavný slovník nemôžete editovať. Je umiestnený v zložke

Program Files / Common Files / Microsoft Shared / Proof

Vlastný slovník


Môžete udržiavať jeden alebo viacej vlastných slovníkov. Inštalačný program Wordu vytvorí prázdny štandardný vlastný slovník Custom.dic uložený v adresári 

Document and Settings / Administrator / Application Data / Microsoft / Proof

Vytváranie slovníkov

1. Vyberte kartu Kontrola pravopisu v okne Možnosti.

2. Kliknutím na tlačidlo Slovníky otvoríte okno Vlastné slovníky.

3. Kliknutím na tlačidlo Nový otvoríte okno Vytvoriť vlastný slovník.

4. Do poľa Názov súboru zadajte meno nového slovníka.

5. Otvorte zložku, do ktorej chcete slovník uložiť.

6. Stlačte tlačidlo Uložiť.

Vlastné slovníky je najlepšie ukladať v zložke, kde je  štandardný vlastný slovník Custom.dic. Slovníky by nemali byť veľké (maximálne 200 slov). Odporúča sa vytvárať špecializované slovníky (právnické, technické, matematické, cudzích slov ...).

Otváranie slovníkov


Word kontroluje len otvorené slovníky. Čím viac slovníkov máte otvorených, tým bude kontrola  pravopisu pomalšia. V okne Vlastné slovníky je pred menom každého slovníka políčko, ktoré, keď je zaškrtnuté, tak slovník je otvorený.

Odobratie slovníka zo zoznamu slovníkov


V okne Vlastné slovníky vyberte slovník, ktorý chcete zo zoznamu odstrániť a stlačte tlačidlo Odstrániť.

Pridanie slovníka do zoznamu slovníkov


V okne Vlastné slovníky vidíme zoznam vlastných  slovníkov. Ak  stlačíme tlačidlo Pridať, tak sa otvorí okno Pridať vlastný slovník, v ktorom môžeme vybrať slovník, ktorý sa pridá do zoznamu vlastných  slovníkov.

Editácia slovníkov

1. Slovník, ktorý chcete editovať, vyberte v okne Vlastné slovníky.

2. Stlačte tlačidlo Úpravy.

3. Editujte slovník, ako ktorýkoľvek iný dokument.

4. Uložte ho.

Aktuálny slovník

Keď pridávate slovo do slovníka, tak ho pridávate do aktuálneho slovníka. Pokiaľ nepoviete inak, tak aktuálnym slovníkom je štandardný slovník Custom.dic.

Zmena aktuálneho slovníka

Na karte Kontrola pravopisu je otvárací zoznam Vlastný slovník, v ktorom vidíte a meníte aktuálny vlastný slovník.

Príkaz Počet slov 


Keď zadáte príkaz Počet slov, tak Word preskúma celý dokument alebo text, ktorý ste vybrali. Spočíta strany, slová, znaky, odseky a riadky. Nepočíta slová v hlavičkách a pätách.

Synonyma


Synonymá sú slová s rovnakým významom. Keď chcete nájsť synonymá ku sluvu, naktoré ste klepli, tak zadajte príkaz Jazyk(Slovník synonym. Otvorí okno Slovník synonym, kde uvidíte Vyhľadané slovo a jeho rôzne Významy. Keď kliknete na niektorý význam, objavia sa vedľa synonymá k tomuto významu. Keď kliknete na niektoré synonymum, tak sa  synonymum nakopíruje do poľa Nahradiť synonymom. Ak teraz stlačíte tlačidlo Nahradiť, tak sa vyhľadané slovo nahradí synonymom.


Keď vyhľadávané slovo je pravopisne chybné, alebo ho Word nepozná, tak v o  zozname  Významy, uvidíte  abecedný zoznam slov.


Antonymá sú slová s opačným významom. Ak ku vyhľadávanému slovu má Word antonymá, tak ich ponúkne tak, že poslednou položkou v zozname Významy bude slovo antonymá. Keď na neho kliknete, vedľa vpravo sa objaví zoznam antonym.

